Angs, depressie verg dié leefstylveranderinge - WelstandWelstand
Tuis / Advies / Angs, depressie verg dié leefstylveranderinge
Woensdag | 05 Julie | 2017
Leefstylveranderings is eenvoudige maar kragtige gereedskap om depressie en angs mee te behandel, en is ook 'n essensiële komponent van 'n geïntegreerde benadering tot behandeling. In sommige gevalle kan leefstylveranderings alleen depressie ophef of angs verlig, so dit maak sin om dadelik daarmee te begin. As jy egter aan matige tot erge depressie ly, kry ook professionele hulp. En as jy oor 'n paar maande geen verligting van ligte depressie bespeur nie, kry soortgelyks professionele hulp.
Leefstylveranderings wat kan help, sluit die volgende in:
Oefening is die belangrikste plek om te begin. Talle goed-ontwerpte studies het bevind dat oefening effektief is om die gemoed op te beur en simptome van depressie te verminder. Wat angs betref, het baie navorsingstudies ook 'n verbetering in angssimptome gevind met verhoogde fisiese aktiwiteit, veral geestelike oefening soos in joga, tai chi en gigong.
Oefening stimuleer die liggaam om serotonien en endorfiene te produseer, wat chemikalieë in die brein is (neurosenders) wat depressie verlig. Maar dit verduidelik net gedeeltelik waarom oefening 'n positiewe impak op depressie het.
Deelname aan 'n oefenprogram kan:
✔ Eiewaarde verhoog
✔ Selfvertroue 'n hupstoot gee
✔ 'n Gevoel van bemagtiging skep
✔ Sosiale konneksies en verhoudings verbeter
Al hierdie dinge het 'n positiewe impak op 'n depressiewe of angstige individu.
Volg spesifieke dieetriglyne.
Die brein is een van die metabolies aktiewe gedeelte van die liggaam en benodig 'n gelykmatige stroom nutriënte om te funksioneer. 'n Swak dieet mag dalk nie die nutriënte verskaf wat nodig is om neurosenders te produseer nie en mag simptome van angs of depressie aanmoedig.
1 Volg 'n gesonde dieet. Maak jou bord vol met vars, heelkosse; drink baie water; neem genoeg kalsium in en hou transvette laag om tred te hou met huidige dieetriglyne.
2 Pas jou spysverteringskanaal op. Neem aanvullende probiotika wat twee of meer lewende kulture bevat (byvoorbeeld Lactobacillus en Bifidobakterium) en om gegiste kos, soos joghurt en miso, te eet, help om 'n gesonde spysverteringstelsel te ondersteun.
3 Sny versoete drankies uit. Versoete tee, koeldrank en vrugtepons mag tot depressie bydra. 'n Onlangse studie het bevind dat mense wat elke dag vier of meer koppies of blikkies koeldrank gedrink het, 30% meer geneig was om depressief te wees as ander wat nie koeldrank gedrink het nie. Dieselfde studie het gerapporteer dat diegene wat elke dag onversoete koffie gedrink het (hetsy gewone of gedekaffinieerd) minder depressie aangemeld het as nie-koffiedrinkers.
4 Probeer oorslaan na gedekafinieerde drankies. Omdat ander studies aandui dat langtermyngebruik van kafeïen al gekoppel is aan angs, mag gedekafinieerde drankies vir sommige die beste keuse wees. As jy 'n gereelde kafeïengebruiker is, sal 'n geleidelike afname die beste verduur word.
Depressiewe populasies het meer probleme met alkoholgebruik – selfs al is alkohol 'n depressant op sigself. Alkoholgebruik mag 'n manier wees vir individue om hulself te "dokter" en sodoende die pyn van hulle depressie te probeer verdoof.
Mense wat aan depressie ly, moet die drink van alkohol staak. As alkoholmisbruik onderliggend aan die depressie is, is dit krities dat dit direk aangespreek word.
Om sleg te slaap het 'n sterk effek op die gemoedstoestand, deels omdat die neurosenders wat benodig word om die gemoed te ondersteun, tydens slaap aangevul word. Ons benodig dus herstellende slaap om 'n gebalanseerde brein en geestesgesondheid te handhaaf.
Mense wat nie elke nag genoeg slaap kry nie, in duurte of kwaliteit, is meer geneig om major depressie te ontwikkel as diegene wat regdeur die nag slaap. Daarbenewens toon navorsing dat mense wat slaap ontbeer, sterker daartoe geneig is om neutrale beeld as "negatief" te klassifiseer, sodat selfs alledaagse items meer skrikwekkend kan voorkom en tot angs bydra.
Maak dit 'n prioriteit om die hoeveelheid goeie gehalte slaap te kry wat jy benodig.
Negatiewe houdings en 'n gevoel van hulpeloosheid en hopeloosheid kan die liggaam se hormoonbelasting versteur en die breinchemikalieë uitput wat benodig word vir 'n gevoel van geluk of kalmte, sowel as 'n skadelike impak hê op die immuunstelsel en ander dele van ons liggaam.
Sekere tipes geestelike oefening, soos meditasie of positiewe denke, kan ons persepsies van die wêreld affekteer en ons kalmer, meer veerkragtig en gelukkiger laat voel. Ander navorsers het al baie ander fasiliterende houdings geïdentifiseer – soos vergifnis, dankbaarheid en goedhartigheid – wat met oefening kan ontwikkel.